Cieľ, zameranie aktivity: 
- dôkaz zložitých cukrov v zemiaku a ryži
Vyučovací predmet: Chémia, 9. ročník, Prírodné látky – sacharidy

                                    Biológia, 7. ročník , Zložky potravy
Pomôcky: nôž, skúmavka, kvapkadlo, držiak na skúmavku
Chemikálie: voda, stredne veľký zemiak, ryža, roztok jódu (Lugolov roztok – 5 g jódu, 10 g jodidu draselného a 85 ml vody)  

Príprava:

Cukry sú pre telo zdrojom energie, najmä pre svalovú činnosť. Sú dôležitý zdroj energie počas rastu detí. 

Zložitý cukor – škrob – obsahujú napr. zemiaky a ryža. Pri trávení sa rozkladá na jednoduchšie cukry.
Postup / realizácia:
Dôkaz škrobu: Na uvarený zemiak a ryžu kvapneme Lugolov roztok – ak je prítomný škrob – hnedý roztok sa sfarbí na tmavomodro, ak nie je škrob prítomný – sfarbenie roztoku sa nezmení.

Dôkazové reakcie je vhodné robiť nielen so skúmanou vzorkou, ale aj slepý pokus na porovnanie. (kvapneme Lugolov roztok do vody).
Zhrnutie:

Potraviny bohaté na škrob (zemiaky, pečivo, ryža) sú cenné, najmä ako zdroj postupne sa uvoľňujúcej energie (dlhodobo pôsobiacej).

Prílohy:
Protokol: Dokážte škrob v zemiaku a ryži
Pomôcky: skúmavka, držiak na skúmavku, kvapkadlo
Chemikálie:
voda, stredne veľký zemiak, roztok jódu (Lugolov roztok – 5 g jódu, 10 g jodidu draselného a 85 ml vody)  

Postup:



· Uvarený celý zemiak aj so šupkou po vychladnutí rozkrojte a na miesta rezu naneste 3 – 4 kvapky Lugolovho roztoku.

·  Na porovnanie urobte slepý pokus. Namiesto vzorky použite vodu.

Pozorovanie:
 Opíšte farebné zmeny na zemiaku a ryži .
Záver: 

Roztokom jódu sme v zemiaku a v ryži dokázali...

